— 157 — 



korresponderende Medlem Prof. W. Trelease fra St. Louis, 4) til Rungsted, 

 d. 8. September med 21 Deltagere, og 5) til Asserbo Overdrev med 

 17 Deltagere. — Af Tidskriftet var 31. Bind afsluttet med 3. Hefte, og 

 endvidere var udkommet 32. Binds 1. Hefte og 33. Binds 1. Hefte. Tids- 

 skriftet sendtes nu til 105 Foreninger og Institutioner. — Medlemsantallet 

 var den 31. December 1912: 2 Æresmedlemmer, 31 korresponderende og 

 251 ordinære Medlemmer (132 i Københavns Postdistrikt, 91 danske udenfor 

 samme og 28 udenlandske). I Aarets Løb var Frk. E. Tryde og Cand. 

 mag. P. Obel afgaaede ved Døden. — Fra Udvalget for Naturfredning 

 var indkommet en Beretning, som oplæstes. (Se S. 163). 



2 — 3. Kassereren, Botanisk Gartner A. Lange aflagde Regnskab for 

 1912 (se omstaaende) og Budget for 1913, hvilke begge godkendtes; Bud- 

 gettet dog først som sidste Punkt paa Dagsordenen, da dennes Punkt 8 

 forinden maatte afgøres. 



4. Efter nogen Diskussion vedtoges det at afholde en 2 — 3 Dages 

 Ekskursion midt i Juli til Ebeltoft-Halvøen. Endvidere medvirker og 

 arrangerer D. B. F. en Ekskursion i Anledning af, at „Association inter- 

 nationale des Botanistes" holder Aarsmøde i København i Slutningen af 

 Juni; denne Ekskursion vil omfatte Besøg paa Fanø, paa Borris Hede, 

 i Himmelbjerg-Egnen, i Nord-Sjælland, i Vordingborg-Egnen 

 og paa Møens Klint og vil rimeligvis vare den sidste Uge af Juni. 



Under Diskussionen anbefalede Frk. Seidelin talrigere Søndags- 

 Ekskursioner, og Professor F. K. Ravn henstillede at tage under Overvejelse 

 at lade nogle af Ekskursionerne udgaa fra Provinsen og med dersteds 

 boende Botanikere som Ledere, endvidere at lade den topografisk-botaniske 

 Undersøgelses udsendte Undersøgere afslutte deres Virken i en Egn med 

 en Ekskursion for D. B. F.s Medlemmer dér. Direktør K. Dorph-Petersen 

 anbefalede at bese Forsøgsarealer. 



5. Ved de foretagne Valg til Bestyrelsen genvalgtes de efter Tur 

 afgaaende Medlemmer (Næstformanden, Cand. mag. Jessen og Gartner 

 Lange). Bestyrelsen har derefter følgende Sammensætning: Docent 

 Dr. L. Kolderup Rosenvinge, Formand; Museumsinspektør Dr. G. H. 

 Ostenfei d, Næstformand; Gand. pharm. Jacob Hartz, Arkivar; Cand. 

 mag. Knud Jessen; Botanisk Gartner Axel Lange, Kasserer; Dr. 

 phil. Ove Paulsen, Sekretær. 



6 — 7. Re visorerne, Kontorchef O.Jansen og Mag. sc. A. Didrich- 

 sen, genvalgtes, ligesom de tre Medlemmer af Udvalget for Natur- 

 fredning: Botanisk Gartner Lange, Dr. A. Mentz og Dr. C.H.Ostenfeld. 



8. Derefter aflage Formanden for Komiteen for den topografi sk- 

 botaniske Undersøgelse, Dr. C. H. Ostenfeld, Beretning for Aaret 

 1912 (se S. 159). I Anledning heraf henstillede Professor Dr. Warming, 

 at Hr. K. Wiinstedt's Beretning om Undersøgelsen af Distr. 24 (Horsens- 

 Egnen) blev offentliggjort. 



9. Formanden forelagde en gennem „Udvalget for Naturfredning" 

 indkommet, meget betydningsfuld Sag, nemlig et Tilbud fra Hr. Sagfører 

 Olesen i Nørre-Sundby om, at han vilde skænke D. B. F. et ca. 100 

 Hektarer stort Areal af Hammer Bakker (Attrupgaards Jorder) nord 

 for Nørre-Sundby til Fredning. Bestyrelsen ønskede Generalforsamlingens 

 Bemyndigelse til at modtage denne storstilede Gave, bl. a. fordi Sagen 

 ogsaa havde sin pekuniære Side, idet den — foreløbig i alt Fald — vilde 

 koste Foreningen en mindre aarlig Sum til Udredelse af Skatter o. 1. 



